วันนี้อยากกินโซบะ เลยมาลองร้าน Sagami @ ชั้น 7 ของ CTW ค่ะ

ร้านแต่งโปร่งๆนั่งสบาย สั่งมา5อย่างโดยคาดว่าแต่ละจานจะมาเล็กๆ แต่ทางร้านให้แบบจัดเต็ม คนกินก็ต้องจัดไป!

เต้าหู้ทอด ชิ้นใหญ่มาก ทอดกำลังดี ไม่มีกลิ่นน้ำมัน มากับซอสที่ทานคู่กับหอมญี่ปุ่นกับหัวไชเทาฝอยทานเข้ากันดี
สลัดปลาซาลมอน ผักกรอบ ปลาสด อร่อยค่ะ (จานนี้ไม่ใหญ่มาก)
หมูชุบเกล็ดขนมปังทอด (Katsutoji-Tei) โอเคเลยค่ะ

โซบะร้อน จานนี้สั่งมากิน เพราะคิดว่าอาหารเซตเค้าจะให้เส้นน้อย คือกลัวไม่อิ่มหน่ะค่ะ ปรากฎว่าเซตเค้าก็ให้เยอะอยู่แล้ว ก็เลยอ้วนต่อไป

จานสุดท้ายสั่ง Sagami Kaisen เป็นเซตอลังการ อิ่มเลยทีเดียว tempura อร่อยดีค่ะ เซตนี้เสริฟพร้อมข้าวหน้าปลาดิบด้วย แต่ปลาดิบแบบแล่บางค่ะ มีไข่ตุ๋น ยำสาหร่าย โซบะ สลัดผัก โยเกิร์ต 

โดยรวมแล้วดีทีเดียวค่ะ เชียร์ให้คนชอบโซบะมากิน
พนักงานเอาใจใส่สุดๆ บริการดีมาก ราคาอาหารไม่แพง เมื่อเทียบกับปริมาณและคุณภาพ

ป.ล ชาเขียวร้อนร้านนี้อร่อยดีค่ะ เสริฟฟรีด้วย